په افغانستان او مصر کې د سږ کال روژه
په بازارونو کې په داسې حال کې ګڼه ګوڼه ده چې خلک د روژې د میاشتې اړتیاوی په خاصه خوراکي توکي رانیسي.
افغانانو په پوره روحاني احساساتو سره د روژې میاشتې ته تیاری نیولی دی او په بازار کې له بل هر وخت څخه ګڼه ګوڼه زیاته ده. خلک د روژې د مبارکې میاشتې په درشل کې د اړتیا وړ شیان رانیسي. د روژې د مبارکې میاشتې په درشل کې افغانانو په خورا مینه د جمعې د ورځې په لمانځه کې برخه واخیسته. داکتر محمد ایاز نیازي خلکو ته د روژې د مبارکې میاشتې د ارزښتونو، فرایضو او وجایبو په اړه وعض وکړ. "د اسلام پیغمبر حضرت محمد ص وایي هر هغه څوک چې د روژې په میاشت کې په رښتیني توګه روژه نیسي لوی خدای به د هغه او هغې ټولې کړې ګناه ګانی وبخښي" له بلې خوا په بازارونو کې په داسې حال کې ګڼه ګوڼه ده چې خلک د روژې د میاشتې اړتیاوی په خاصه خوراکي توکي رانیسي. د کابل اوسیدونکی غلام سخي وایي. "زه د روژې د مبارکې میاشتې لپاره تیاری نیسم او نن راغلی یم چې یو څه واخلم. ځکه د روژې د میاشتې په ترڅ کې به هر څه قیمته وي" په داسې حال کې چې په هیواد کې تاو تریخوالی زیات شوی، افغانانو له طالبانو غواړي چې د سولې له پروسې سره یوځای شي او په حکومت کې په ګډون سره د هیواد خدمت وکړي. د ننګرهار اوسیدونکی شیرولي وایي: "زه له طالبانو غواړم چې د روژې په میاشت کې ځانمرګي بریدونه او د بیګناه خلکو وژنې بس کړي. دوی باید راشي او د هیواد خدمت وکړي او د روژې د مبارکې میاشت درناوی وکړي" د روژې مبارکه میاشت چې اټکل کیږي سبا ته به پیل شي د خیر او برکت نه ډکه میاشت ده چې مسلمانان د دیني مناسکو په ترسره کولو سره د لوی خدای له دربار څخه دنیاوي او اخروي ښیګړې غواړي.